[pic] | KOMISIJA EVROPSKIH SKUPNOSTI |

Bruselj, 31.10.2008

COM(2008) 693 konč.

PREDHODNI PREDLOG SPREMEMBE PRORAČUNA št. 10 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

PREDHODNI PREDLOG SPREMEMBE PRORAČUNA št. 10K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIHOddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila nazadnje spremenjena z Uredbo Sveta (ES) št. 1525/2007[2], in zlasti člena 37 Uredbe

predloži Evropska komisija proračunskemu organu predhodni predlog spremembe proračuna št. 10 k proračunu za leto 2008.

KAZALO

1. Uvod 4

2. Povečanje napovedi prihodkov 4

2.1. Popravek lastnih sredstev 4

2.2. Drugi prihodki 4

3. Zmanjšanje odobritev plačil 5

3.1. Razdelek 1a: Konkurenčnost za rast in zaposlovanje 5

3.2. Razdelek 1b: Kohezija za rast in zaposlovanje 6

3.3. Razdelek 2: Ohranjanje in upravljanje naravnih virov 7

3.4. Razdelek 3b: Državljanstvo 7

3.5. Razdelek 4: EU kot globalni akter 8

ZBIRNA RAZPREDELNICA PO RAZDELKIH FINANČNEGA OKVIRA 11

SPREMEMBE IZKAZA ODHODKOV PO ODDELKIH

Spremembe izkaza odhodkov po oddelkih se pošljejo ločeno po sistemu SEI-BUD. Temu dokumentu je za ponazoritev priložena angleška različica sprememb izkaza odhodkov po oddelkih v proračunskem formatu.

1. Uvod

Predhodni predlog spremembe proračuna (PPSP) št. 10 za leto 2008 obsega naslednje elemente:

- potrebo po neto povečanju proračunskih sredstev v napovedi prihodkov (1 198,7 milijona EUR) po popravku napovedi lastnih sredstev in drugih prihodkov;

- potrebo po zmanjšanju odobritev plačil v proračunskih vrsticah za razdelke 1a, 1b, 2, 3b in 4 (4 891,3 milijona EUR) po upoštevanju prerazporeditev, predlaganih v okviru globalne prerazporeditve.

2. Povečanje napovedi prihodkov

2.1. Popravek lastnih sredstev

Komisija je v skladu s členom 16 Uredbe Sveta (ES, Euratom) št. 1150/2000 z dne 22. maja 2000[3] popravila napovedi za lastna sredstva. To se zlasti nanaša na salde DDV in BND ter na tradicionalna lastna sredstva.

Glede saldov lastnih sredstev iz naslovov DDV in BND Komisija na podlagi razpoložljivih informacij predlaga, da se vnese znesek v višini 1 823,7 milijona EUR. To povečanje se nanaša na poglavji 3 1 in 3 2 strani prihodkov proračuna.

Na tej stopnji so izračuni za salde držav članic še vedno začasni, saj preverjanje podatkov o DDV in BND še vedno poteka. Pri tem je mogoče, da bo Komisija med postopkom za ta PPSP zneske popravila.

Komisija tudi predlaga, da se tradicionalna lastna sredstva znižajo za 1 600 milijonov EUR v poglavju 12 prihodkov. V spremembi proračuna št. 5/2008[4] so bila skupna tradicionalna lastna sredstva ocenjena na neto znesek 18 536,3 milijona EUR. Če pa upoštevamo spremembo zneskov, vknjiženih od začetka leta, je ta skupni znesek zdaj ocenjen na 16 936,3 milijona EUR. Če bi novi dejanski podatki za zadnje četrtletje leta izrazito spremenili to oceno, bo Komisija med proračunskim postopkom njene zneske spremenila.

2.2. Drugi prihodki

Finančni popravki v zvezi s strukturnimi skladi (postavka 6 5 0 0)

Ob upoštevanju vknjiženih zneskov pod postavko 6 5 0 0 ter ob predpostavki, da ti zneski letos ne bodo ponovno porabljeni, se predlaga, da se v proračun vključi znesek v višini 313 milijonov EUR.

Drugi nenamenski prispevki in nadomestila (postavka 6 6 0 1)

Ob upoštevanju dejansko prikazanih zneskov pod postavko 6 6 0 1 se lahko vnese dodatni znesek v višini 33 milijonov EUR.

Zamudne obresti in globe

V poglavjih 7 0 in 7 1 splošnega izkaza prihodkov so evidentirane zamudne obresti in globe. V spremembi proračuna št. 3/2008[5] so bili zneski, vneseni v proračun za leto 2008, že povečani za 849,2 milijona EUR. Glede na zneske, ki so bili do zdaj izterjani ali pa verjetno še bodo, se predlaga, da se v proračun vnese dodaten znesek v višini 629 milijonov EUR.

3. Zmanjšanje odobritev plačil

Komisija predlaga, da se odobritve plačil za nekatere proračunske vrstice prilagodijo in se na ta način bolj uskladijo z najnovejšimi ocenami potreb, ter izhaja iz predpostavke, da bo proračunski organ sprejel prerazporeditev odobritev plačil med proračunskimi vrsticami, ki jo je Komisija predlagala posamično v t.i. „globalni prerazporeditvi“. Predlagano zmanjšanje ravni odobritev plačil znaša 4 891,3 milijona EUR.

3.1. Razdelek 1a: Konkurenčnost za rast in zaposlovanje

Dokončanje programov za podjetja (– 50 milijonov EUR)

Odobritve plačil pod proračunsko postavko 01 04 05 se izplačajo na dva skrbniška računa, ki ju v imenu Komisije upravlja Evropski investicijski sklad (EIS). Plačila, ki jih v okviru izpolnjevanja obveznosti (v imenu Komisije) izvrši EIS, se glede na potrebe izplačajo s teh računov. Računa pokrivata dva finančna instrumenta, in sicer jamstva ter tvegani kapital.

V okviru tega programa Komisija potrebuje odobritve za prevzem obveznosti, da lahko EIS kot izvajalsko organizacijo pooblasti za podpis pogodb s finančnimi posredniki. Odobritve plačil se kratkoročno zahtevajo le delno, ker so pogojene z upoštevanjem nekaterih pogojev:

- za naložbe tveganega kapitala se sredstva izplačajo družbi tveganega kapitala le, če so potrebna za izvedbo naložbe ali plačilo upravičenih stroškov sklada tveganega kapitala. Če naložbe ni, se sredstva ne izplačajo.

- za jamstva se sredstva izplačajo finančnemu posredniku le v primeru napak in če finančni posrednik zahteva plačilo v okviru jamstva. Če napak ni, se sredstva ne izplačajo.

Ker mora biti EIS kadar koli omogočeno pravočasno izvrševanje plačil, se odobritve plačil uporabijo, da se zadostna sredstva prenesejo na skrbniška računa (ki ju v imenu Komisije upravlja EIS). Predvidene stopnje plačil se redno spremljajo, da se EIS vedno zagotovijo zadostna sredstva. Izraz „zadostna“ se v tem primeru ne nanaša na skupni znesek odobritev, temveč na predvideni potek izplačevanja, saj imajo pogodbe, ki jih podpiše EIS, daljšo veljavnost. Plačila zneskov, za katere so bile prevzete obveznosti, se lahko izvršijo v daljšem časovnem obdobju.

Zneska izplačil, ki se zahtevajo v katerem koli danem letu, glede na zgoraj navedeno ni mogoče natančno določiti vnaprej. Službe Komisije v zadevnem letu ostanejo v stiku z EIS, da se zahteve prilagodijo glede na predvidena dejanska plačila.

Na podlagi informacij, ki jih je zagotovil EIS, Komisija predlaga, da se odobritve plačil zmanjšajo za 50 milijonov EUR, in sicer s 86,2 milijona EUR na 36,2 milijona EUR. Ta ocena temelji na napovedih potreb po izplačilih za preostali del leta 2008, ki zelo verjetno ne bodo presegle najvišjega zneska 36 milijonov EUR. Poleg tega je dovolj sredstev že na skrbniških računih, da se po potrebi pokrijejo tudi znatno višja izplačila.

3.2. Razdelek 1b: Kohezija za rast in zaposlovanje

Strukturni skladi in Kohezijski sklad (– 4 514,7 milijona EUR)

V tem predhodnem predlogu spremembe proračuna se za razdelek 1b predlaga zmanjšanje odobritev plačil v višini 4 514,7 milijona EUR. V nadaljevanju so opisani razlogi za to zmanjšanje.

Ker je bila velika večina operativnih programov za novo programsko obdobje 2007–2013 sprejeta v letu 2007, bodo vmesna plačila za te programe v letu 2008 zanemarljiva. Pred predložitvijo prvega zahtevka za plačilo za določen operativni program mora zadevna država članica predhodno predložiti poročilo o sistemih upravljanja in nadzora, ki ga mora Komisija nato sprejeti. Člen 71 Uredbe Sveta št. 1083/2006[6] določa, da se to poročilo predloži „najpozneje v roku dvanajstih mesecev od odobritve vsakega operativnega programa“.

Konec septembra je bilo stanje glede teh poročil o sistemih upravljanja in nadzora naslednje: za programe Evropskega socialnega sklada (ESS) so države članice od možnih 117 poročil poslale 16 poročil, od teh pa sta bili dve sprejeti. Za programe Evropskega sklada za regionalni razvoj (ESRR) in Kohezijskega sklada je Komisija od 316 poročil o sistemih prejela 87 poročil, od tega jih je bilo 18 sprejetih. Predložitev poročil držav članic je bila počasnejša od prvotno predvidene, kar je neposredno vplivalo na odobritve plačil, zahtevane za vmesna plačila. Poleg tega ni nujno, da bi odobritev sistemov upravljanja in nadzora povzročila takojšnji priliv zahtevkov za plačilo, saj so države članice, zlasti za ESRR, navedle, da sredstev ne bodo začele porabljati, dokler sistemi upravljanja in nadzora ne bodo odobreni.

Za Kohezijski sklad in v manjši meri za nekatere operativne programe ESRR je učinek še večji, ker morajo države članice predložiti Komisiji v odobritev tudi 949 velikih projektov.

To pomeni, da so bila skoraj vsa plačila, ki so bila v letu 2008 izvršena za programe 2007–2013, omejena na načrtovana predplačila. Vmesna plačila za programe 2000–2006 pa so presegla pričakovanja, zato se je zanje uporabil znaten delež plačil, ki so bila prvotno ocenjena za programe 2007–2013 (znesek v višini 7,3 milijarde EUR je bil iz novih programov prerazporejen v stare programe). Komisija pa je trenutno po revizijah sistemov upravljanja in nadzora nekaterih posebnih operativnih programov odložila številna plačila za programe 2000–2006, dokler zadevne države članice ne bodo sprejele potrebnih korektivnih ukrepov.

Ob upoštevanju zgoraj navedenega Komisija predlaga zmanjšanje odobritev plačil za naslednje proračunske vrstice razdelka 1b:

Proračunska vrstica | Naziv | Spremembe (v EUR) |

04 02 17 | ESS — Konvergenčni cilj | –649 702 522 |

04 02 19 | ESS — Regionalna konkurenčnost in zaposlovanje | –965 000 000 |

13 03 16 | ESRR — Konvergenčni cilj | –1 127 000 000 |

13 03 18 | ESRR — Regionalna konkurenčnost in zaposlovanje | –200 000 000 |

13 03 19 | ESRR — Evropsko teritorialno sodelovanje | –158 000 000 |

13 04 02 | Kohezijski sklad | –1 415 000 000 |

Razdelek 1b skupaj | –4 514 702 522 |

Treba je poudariti, da je bil proračun za leto 2008, ki ga je Komisija zahtevala za razdelek 1b, določen ob predpostavki, da bi bili vsi programi 2007–2013 sprejeti v letu 2007 in bi se začeli izvajati takoj po odobritvi, kar bi imelo za posledico ustrezno raven vmesnih plačil.

3.3. Razdelek 2: Ohranjanje in upravljanje naravnih virov

Rezerva za sporazume o ribištvu (– 20,7 milijona EUR)

Postavka rezerv 40 02 41 02 vključuje odobritve za možne nove sporazume o ribištvu, ki naj bi se sklenili z nekaterimi tretjimi državami. Na podlagi trenutnega poteka pogajanj z Liberijo, Sierro Leone, Tanzanijo, Kenijo in Senegalom se možni sporazumi s temi državami ne bodo zaključili pred koncem leta 2008. Zato se lahko neporabljene odobritve plačil v višini 20,7 milijona EUR prekličejo. Ustrezne odobritve za prevzem obveznosti so bile v glavnem že porabljene v okviru prerazporeditve DEC22/2008.

3.4. Razdelek 3b: Državljanstvo

Program javnega zdravja (– 13,6 milijona EUR)

Za postavko 17 03 01 01 Zaključek programa javnega zdravja (2003–2008) se predvideva, da bo v letu 2008 neporabljenih približno 14 milijonov EUR v odobritvah plačil. Za ta neporabljena sredstva obstajata dva poglavitna razloga.

Najprej, za program javnega zdravja so bile v zadnjem četrtletju leta 2007 prevzete obveznosti za znesek v višini približno 7 milijonov EUR namenskih prejemkov, kar je omogočilo, da se v okviru programa financirajo dodatni zanimivi projekti. Enak znesek je bil na voljo v odobritvah plačil, vendar glede na datum obveznosti v letu 2007 ni bilo mogoče izvršiti nobenega plačila. Te odobritve plačil so bile samodejno prenesene v leto 2008, niso pa bile predvidene na začetku leta 2007 pri pripravi predhodnega predloga proračuna za leto 2008. Neposredna posledica je ta, da je skupni znesek odobritev plačil, ki so na razpolago v tej proračunski postavki, v presežku za približno 7 milijonov EUR.

Poleg tega je Komisija za številne donacije v okviru programa javnega zdravja odobrila podaljšanja, ker imajo upravičenci težave pri pravočasnem doseganju zahtevanih rezultatov. Nekateri upravičenci prav tako zamujajo s predložitvijo dokumentacije za povračilo ali s tem povezanih dokazil. Več plačil v znesku do 7 milijonov EUR je bilo zato odloženih na leto 2009.

Prehodni vir za razvoj institucij po pristopu (– 26,7 milijona EUR)

Poglavitni razlog za premajhno porabo je odložitev plačil Bolgariji v okviru predpristopne pomoči PHARE (glej spodaj) in Prehodnega vira. Evropska komisija je 23. julija 2008 sprejela odločitev o odvzemu pravice do upravljanja programov v okviru dveh zgoraj navedenih finančnih instrumentov za dve od štirih izvajalskih agencij v Bolgariji. Zato se predlaga, da se odobritve plačil za proračunski člen 22 03 01 zmanjšajo za 26,7 milijona EUR.

3.5. Razdelek 4: EU kot globalni akter

Instrument za predpristopno pomoč (IPA) – Razvoj človeških virov (– 47,6 milijona EUR)

Komisija od turških organov še ni prejela t. i. akreditacijskega paketa in zahteve za prenos upravljanja komponente IV instrumenta za predpristopno pomoč (IPA). Po podatkih, ki jih je turška vlada predložila sredi julija 2008 ob robu seminarja glede sporazuma o financiranju, je bila uradna predložitev paketa predvidena konec julija.

Ocena ustreznosti še vedno poteka in za predložitev akreditacijskega paketa Komisiji ni bil določen noben nov datum. Tudi če bi Komisija paket prejela pred koncem septembra, ga revizorji Komisije ne bi mogli proučiti, pa tudi ne organizirati akreditacijskega obiska in ugotoviti (če se med obiskom ugotovi, da obstajajo razlogi, da se akreditacija ne bi podelila, kar je zelo malo verjetno), ali lahko Komisija prenos upravljanja sprejme pred koncem leta.

S turškimi organi tudi ni bilo dogovorjeno besedilo sporazuma o financiranju. Glede na časovni okvir, predviden za še en „informacijski seminar“ sredi oktobra, in ob upoštevanju, da se lahko pogajanja in prilagoditev komponent vzorca sporazuma Komisije začnejo šele naknadno, se ne zdi realistično, da bi se sporazum o financiranju sklenil pred koncem leta.

Ker pred koncem leta ne bo mogoče zaključiti prenosa upravljanja in podpisati sporazuma o financiranju, ki sta pogoja za plačilo v okviru predfinanciranja, se predlaga, da se odobritve plačil za proračunski člen 04 06 01 zmanjšajo za 47,6 milijona EUR.

Instrument za predpristopno pomoč za razvoj podeželja (IPARD) (– 70 milijonov EUR)

Dokler Komisija ne sprejme odločitve za „prenos upravljanja“, v skladu s pravno podlago ni mogoče izvršiti nobenih plačil, niti plačil v okviru predfinanciranja. Ker se „prenos“ za nobeno državo kandidatko ne bo izvedel v letu 2008, bodo vse odobritve plačil za leto 2008 ostale neporabljene.

Države kandidatke morajo vzpostaviti ustrezne strukture (nacionalne organe in/ali agencije), ki bodo zagotovile izvajanje programov v skladu z načeli dobrega finančnega poslovodenja, nato pa izvesti vse akreditacijske kontrole na nacionalni ravni. Po tem ko države kandidatke predložijo upravno strukturo, mora Komisija opraviti preverjanja, da strukturo oceni in ugotovi, ali so sistemi upravljanja in nadzora, ki so bili posebej vzpostavljeni za vsak ukrep, skladni s pravili Skupnosti.

Čeprav so države kandidatke pokazale precejšnja prizadevanja za pridobitev prenosa v letu 2008, je zdaj jasno, da ga ne bo mogoče zaključiti v letošnjem letu. Po zadnji napovedi bo Hrvaška podelila akreditacijo za ukrepe do konca oktobra 2008, nato pa od Komisije zahtevala „prenos upravljanja“, ki naj bi bil odobren v prvi polovici leta 2009. Za drugi dve državi kandidatki bo rok daljši zaradi zamude pri akreditacijskih postopkih na nacionalni ravni in pomanjkanja izkušenj z upravljanjem sredstev Skupnosti. Zato se predlaga, da se odobritve plačil za proračunski člen 05 05 02 zmanjšajo za 70 milijonov EUR.

Instrument strukturnih politik v predpristopnem obdobju (ISPA) – Zaključek drugih prejšnjih projektov (2000–2006) (– 100 milijonov EUR)

Odobritve plačil, vpisane v proračunski vrstici 13 05 01 01, so namenjene zaključku projektov v Bolgariji in Romuniji. Ti državi članici sta napovedi plačil za to proračunsko vrstico znatno znižali. To znižanje napovedi plačil je posledica nižjega števila zahtevkov za povračila v primerjavi s pričakovanim v obeh državah, pa tudi posledica odložitve plačil za dva bolgarska projekta. Po tem, ko je Komisija julija 2008 sprejela odločitev o odložitvi, se letos ne pričakujejo zahtevki za plačila za zadevne projekte. Do konca novembra 2008 bi morali bolgarski organi izvesti številne ukrepe (dodatne revizije, oblikovanje in izvajanje akcijskega načrta ter spremembe sistemov finančnega upravljanja in nadzora) za izboljšanje splošnega upravljanja obeh odloženih projektov. Komisija bo spremljala izvajanje teh ukrepov, po tem ko bodo zaključeni, in glede na rezultate bi lahko bodisi preklicala odložitev ali določila finančni popravek.

Za postavko 13 05 01 01 se zato kot posledica zmanjšanja napovedi plačil zahteva zmanjšanje odobritev plačil za 100 milijonov EUR.

Sodelovanje z državami v razvoju v Aziji (– 48 milijonov EUR)

Več plačil, predvidenih v letu 2008 iz naslova proračunske postavke 19 10 01 01, je treba zmanjšati ali preklicati iz naslednjih razlogov:

- Bangladeš (izobraževalni program): izvajanje programa je zaradi škode, ki jo je novembra 2007 povzročil ciklon, precej počasnejše od pričakovanega. Po priporočilu za vmesni pregled programa se raven izplačil za leto 2008 zmanjša za 17 milijonov EUR.

- Indija (proračunska podpora zdravstvenemu sektorju): med pogajanji o sporazumu o financiranju z indijsko vlado je bil podpis sporazuma zaradi upravnih težav na ravni upravičenca odložen. Prvotno ocenjeni znesek se zato zmanjša za 13 milijonov EUR.

- Indija: končni zahtevani znesek za pogodbo o programu, namenjenemu izboljšanju šolskega izobraževanja, je zaradi nepredvidenega naloga za izterjavo, predloženega izvajalcu, za 1,7 milijona EUR nižji od pričakovanega.

- Kambodža (program proračunske podpore): zaradi počasnega napredovanja vlade na področju izvajanja ukrepov, ki jih je treba sprejeti pred sprostitvijo sredstev, se obroki v višini 5 milijonov EUR ne bodo izplačali v letu 2008.

- Mjanmar: prvotno napovedano plačilo zneska 4,3 milijona EUR za pogodbo z Uradom Združenih narodov za projektne storitve (UNOPS) glede sklada, namenjenega reševanju problematike HIV/AIDS, malarije in tuberkuloze („Three Diseases Fund“), je bilo popravljeno na znesek 2 milijona EUR, ker je revizija pokazala nekaj elementov, ki ne omogočajo celotnega plačila (zmanjšanje v višini 2,3 milijona EUR).

- Pakistan: v letu 2008 ni predvideno plačilo obroka v višini 6 milijonov EUR za „Program za podporo sektorju izobraževanja“, in sicer zaradi stališča Svetovne Banke, ki je sklenila, da bo spremenila način financiranja programa, zaradi česar mora EU na novo oblikovati zadevno politiko. Plačilo proračunske podpore bo zato odloženo.

- Indonezija (program na področju prava in varnosti): vlada je podpis sporazuma o financiranju odložila, zaradi česar pogodbe še niso bile dodeljene. Plačila, povezana s podpisom teh pogodb (3 milijoni EUR), so bila preložena na prihodnje leto.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008 | Proračun 2008 (vključno s SP 1–6/2008 in PPSP 7–9/2008) | PPSP 10/2008 | Proračun 2008 + SP 1–6/2008 in PPSP 7–10/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |10 386 000 000 | |11 086 000 000 |9 768 739 600 |0 |–50 000 000 |11 086 000 000 |9 718 739 600 | |1b. Kohezija za rast in zaposlovanje |47 267 000 000 | |47 255 948 720 |40 538 785 026 |0 |–4 514 702 522 |47 255 948 720 |36 024 082 504 | | Skupaj | 57 653 000 000 | |58 341 948 720 | 50 307 524 626 | 0 |–4 564 702 522 | 58 341 948 720 | 45 742 822 104 | | Razlika do zgornje meje[7] | | |–188 948 720 | | | |–188 948 720 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 217 000 000 | |41 006 490 000 |40 889 550 500 | | |41 006 490 000 |40 889 550 500 | | Skupaj | 59 193 000 000 | |56 314 715 538 | 53 241 270 053 | 0 |–20 682 000 | 56 314 715 538 | 53 220 588 053 | | Razlika do zgornje meje | | |2 878 284 462 | | | |2 878 284 462 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |730 274 000 |533 196 000 | | |730 274 000 |533 196 000 | |3b. Državljanstvo |615 000 000 | |888 034 197 |981 444 203 |0 |–40 300 000 |888 034 197 |941 144 203 | | Skupaj | 1 362 000 000 | |1 618 308 197 | 1 514 640 203 | 0 |–40 300 000 | 1 618 308 197 | 1 474 340 203 | | Razlika do zgornje meje[8] | | |16 883 000 | | | |16 883 000 | | | 4. EU KOT GLOBALNI PARTNER[9] |7 002 000 000 | | 7 311 218 000 | 8 112 728 400 | 0 |–265 600 000 | 7 311 218 000 | 7 847 128 400 | | Razlika do zgornje meje | | | –70 000 000 | | | | -70 000 000 | | | 5. UPRAVA[10] |7 380 000 000 | |7 279 207 193 | 7 279 767 193 | 0 |0 |7 279 207 193 | 7 279 767 193 | | Razlika do zgornje meje | | | 177 792 807 | | | | 177 792 807 | | | 6. NADOMESTILA | 207 000 000 | |206 636 292 | 206 636 292 | 0 |0 |206 636 292 | 206 636 292 | | Razlika do zgornje meje | | | 363 708 | | | | 363 708 | | | SKUPAJ | 132 797 000 000 | 129 681 000 000 | 131 072 033 940 | 120 662 566 767 | 0 |–4 891 284 522 | 131 072 033 940 | 115 771 282 245 | | Razlika do zgornje meje | | |2 814 375 257 |9 607 842 430 | | |2 814 375 257 |14 499 126 952 | |

[1] UL L 248, 16.9.2002, str. 1.

[2] UL L 343, 27.12.2007, str. 9.

[3] UL L 130, 31.5.2000, str. 1.

[4] Sprejeto 2. septembra 2008.

[5] UL L 208, 5.8.2008, str. 1.

[6] UL L 210, 31.7.2006, str. 25.

[7] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a. Iz instrumenta prilagodljivosti je bilo uporabljenih 200 milijonov EUR.

[8] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[9] Pri razliki do zgornje meje v razdelku 4 v letu 2008 se ne upoštevajo odobritve, povezane z rezervo za nujno pomoč. Iz instrumenta prilagodljivosti je bilo uporabljenih 70 milijonov EUR.

[10] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR pri prispevkih osebja za pokojninsko shemo.